**Mandátna zmluva**

**č. doplní objednávateľ pred podpisom zmluvy**

*uzatvorená podľa § 566zákona č. 513/1991 Zb. Obchodný zákonník v znení neskorších predpisov*

I.  
Zmluvné strany

* 1. **Mandant:**

Názov : Mesto Levoča

Sídlo : Námestie Majstra Pavla, 054 01 Levoča

Štatutárny orgán : Ing. Miroslav Vilkovský, MBA – primátor mesta

IČO : 00329321

DIČ : 20202717754

Bankové spojenie : UniCredit Bank Czech Republic and Slovakia, a.s.,

pobočka zahraničnej banky

IBAN : SK45 1111 0000 0010 1934 5046

Kontaktná osoba : Ing. Lenka Petrášová

Telefón : 053/451 24 67

e-mail : [mesto@levoca.sk](mailto:mesto@levoca.sk)

***(ďalej len „mandant“)***

* 1. **Mandatár:**

Názov : ..............................

Sídlo : ..............................

IČO : ..............................

DIČ : ..............................

IČ DPH : ..............................

Bankové spojenie : ..............................

IBAN : ..............................

Štatutárny orgán : ..............................

Zapísaná v:   ..............................

Zástupca oprávnený konať:

a) vo veciach zmluvných : ..............................

b) vo veciach realizácie : ..............................

Telefón : ..............................

e-mail : ..............................

***(ďalej len „mandatár“)***

II.  
Úvodné ustanovenia

* 1. Táto zmluva sa uzatvára ako výsledok prieskumu trhu v zmysle §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na poskytnutie služby – **„Výkon činnosti stavebného dozoru: Levoča – Levočské Lúky – zabezpečenie technickej vybavenosti v osídleniach s marginalizovanými rómskymi komunitami“.** Cenová ponuka mandatára tvorí prílohu č.1 k tejto zmluvy.
  2. Názov stavby: **„Levoča – Levočské Lúky – zabezpečenie technickej vybavenosti v osídleniach s marginalizovanými rómskymi komunitami“.**
  3. Miesto stavby: Východné Slovensko, Prešovský kraj, okres Levoča, mesto Levoča – mestská časť Levočské Lúky.

Mesto Levoča – mestská časť Levočské Lúky, pozemky nachádzajúce sa v k.ú. Levoča na parcelách v zmysle Stavebného povolenia, vydaného mestom Levoča pod č. ŠSÚ 24913/02372/2019/Kor zo dňa 08.08.2019, právoplatné dňom 09.09.2019 a v zmysle Stavebného povolenia, vydaného Mestom Levoča mestom Levoča pod č. INV 24963/02322/19/ZČUR zo dňa 09.08.2019, právoplatné dňom 10.09.2019

* 1. Predmetná stavba vrátane činnosti stavebného dozoru bude financovaná prostredníctvom Operačného programu Ľudské zdrojez Európskeho fondu regionálneho rozvoja, kód projektu v ITMS2014+ *312061Y408 s názvom projektu „Levoča – Levočské Lúky – zabezpečenie technickej vybavenosti v osídleniach s marginalizovanými rómskymi komunitami“* a z vlastných zdrojov objednávateľa.
  2. Predpokladaná doba realizácie stavby: 12 mesiacov
  3. Zhotoviteľom sa na účely tejto zmluvy rozumie osoba, s ktorou mandant ako objednávateľ uzatvorí Zmluvu o dielo na stavbu: **„Levoča – Levočské Lúky – zabezpečenie technickej vybavenosti v osídleniach s marginalizovanými rómskymi komunitami“** (ďalej „zhotoviteľ“).

III.  
Predmet plnenia

* 1. Mandatár sa zaväzuje, že pre mandanta, v jeho mene a na jeho účet uskutoční za odplatu výkon činnosti stavebného dozoru podľa článku IV. tejto zmluvy a mandant sa zaväzuje zaplatiť za služby dohodnutú odplatu.
  2. Predmetom plnenia podľa tejto zmluvy bude poskytnutie odborných služieb spočívajúcich v zabezpečení činností stavebného dozoru. Stavebný dozor bude vykonávať dozorovanie stavby, tak aby všetky práce na stavbe boli zrealizované v súlade so všeobecne záväznými právnymi predpismi, EN, STN a technickými špecifikáciami v stanovenom čase a pri dodržaní podmienok určených Zmluvou o dielo: **„Levoča – Levočské Lúky – zabezpečenie technickej vybavenosti v osídleniach s marginalizovanými rómskymi komunitami“** (ďalej len „stavebné práce“) a platného stavebného povolenia. Služby stavebného dozoru zahŕňajú činnosti súvisiace s kontrolou projektovej a technickej dokumentácie stavby, oceneného výkazu výmer, technologických postupov pri stavebnej činnosti, kontrolovanie vykonávania stavebných prác na stavbe, činnosti súvisiace s plnením podmienok mandanta podľa tejto zmluvy a tak, aby pri uskutočňovaní stavby nebola ohrozená bezpečnosť, životy a ochrana zdravia pracovníkov na stavbe. Stavebný dozor sleduje, či pri uskutočňovaní stavby nedochádza k ohrozeniu alebo poškodeniu životného prostredia nad mieru stanovenú zákonom o životnom prostredí a či nie sú ohrozené iné verejné záujmy.

IV.  
Povinnosti mandatára

* 1. Dozor nad výkonom stavebných prác je povinný mandatár vykonávať ako občasný stavebný dozor.
  2. Mandatár je povinný vykonávať dozor nad výkonom stavebných prác minimálne v rozsahu 30 hodín mesačne, minimálne však 1x týždenne a zvolávať kontrolné dni na stavbe minimálne 1x týždenne, prípadne podľa potreby.
  3. V rámci výkonu stavebného dozoru sú zahrnuté tieto činnosti :
     1. preštudovanie všetkých podkladov, podľa ktorých sa bude vykonávať realizácia predmetnej stavby, najmä projektovej dokumentácie schválenej stavebným úradom, oceneného výkazu výmer, stavebného povolenia, všetkých technologických predpisov a noriem, ktoré sa týkajú realizácie predmetnej stavby, vyjadreniami dotknutých orgánov k projektovej dokumentácií stavby, zmluvy o poskytnutí nenávratného finančného príspevku č. ZM\_SEP\_IMRK2\_2020/003971 na realizáciu projektu - kód projektu v ITMS2014+ 312061Y408 a Zmluvy o dielo so zhotoviteľom stavebných prác.
     2. spoluúčasť pri odovzdaní staveniska objednávateľom zhotoviteľovi a zabezpečenie zápisu o odovzdaní a prevzatí staveniska do stavebného denníka,
     3. účasť na kontrolnom zameraní terénu, ktoré vykonáva zhotoviteľ pred začatím prác,
     4. zvolávanie kontrolných dní na stavbe minimálne 1x za týždeň a vyhotovenie zápisu z nich, prípadne podľa potreby,
     5. spolupracovať s koordinátorom bezpečnosti stavby, ktorého zabezpečí mandant,
     6. kontrola dodržiavania podmienok stavebného povolenia, opatrení štátneho stavebného dohľadu, záväzných stanovísk, rozhodnutí a vyjadrení dotknutých orgánov, kontrola kvality vykonaných stavebných prác,
     7. spolupráca s mandantom pri riešení prípadných reklamácií alebo vád a vypracovávanie stanoviska,
     8. starostlivosť o systematické doplňovanie dokumentácie, podľa ktorej sa stavba realizuje a evidenciu dokumentácie dokončených časti stavby,
     9. vyjadrovanie sa k návrhom zhotoviteľa stavby týkajúcich sa zmien realizácie a to po stránke vecnej ako aj cenovej, konzultácie navrhovaných zmien s projektantom,
     10. bezodkladné informovanie mandanta o všetkých závažných skutočnostiach na stavbe,
     11. kontrola vecnej a cenovej správnosti a úplnosti oceňovacích podkladov a platobných dokladov zhotoviteľa, ich súlad s podmienkami zmluvy o dielo uzatvorenej so zhotoviteľom stavby a ich predkladanie na úhradu mandantovi,
     12. kontrola množstiev realizovaných prác po vecnej stránke a porovnanie so záväzným rozpočtom predloženým zhotoviteľom, vyžadovať od Zhotoviteľa plnenie podľa Zmluvy o dielo,
     13. kontrola postupu prác podľa časového harmonogramu výstavby a podľa hraničných termínov zmlúv, upozorňovať objednávateľa na prípadné neplnenie týchto termínov,
     14. kontrola a preberanie častí diela, ktoré budú v ďalšom postupe zakryté alebo sa stanú neprístupnými a zapísanie výsledkov kontroly do stavebného denníka,
     15. hlásenie prípadných archeologických nálezov mandantovi a následne príslušnému Pamiatkovému úradu,
     16. kontrola vedenia stavebného denníka a úplnosť záznamov v súlade s podmienkami zmluvy, ktorou sa vykonávajú niektoré ustanovenia stavebného zákona a podľa predlohy na vedenie stavebného denníka, ktorá je prílohou tejto zmluvy, vykonávanie pravidelných zápisov v stavebnom denníku,
     17. vypracovanie dôvodovej správy v prípade zmien rozsahu diela,
     18. kontrola riadneho uskladňovania materiálov, strojov, zariadení a konštrukcií na stavenisku,
     19. dohliadanie na dodržanie priestorového umiestnenia stavebných objektov,
     20. spolupráca so zamestnancami generálneho projektanta vykonávajúcimi autorský dozor pri zabezpečení súladu realizovaných dodávok a prác so schválenou projektovou dokumentáciou a oceneným výkazom výmer,
     21. spolupráca projektantom a so zhotoviteľom diela na prípadnom odstránení nedostatkov projektu alebo realizovaného diela,
     22. preverovanie, či zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky vykonávajú aj jeho subdodávatelia, vyžaduje doklady a kontroluje výsledky, ktoré preukazujú požadovanú kvalitu.
     23. sledovanie a vyžadovanie spolu s dodávkami materiálov, strojov a konštrukcií predpísanú dokumentáciu, najmä doklady o ich kvalite,
     24. spolupráca a koordinácia postupu so zhotoviteľom pri vytýčení a realizácií inžinierskych sieti dotknutých stavbou a dodržiavanie podmienok stanovených správcami týchto sieti,
     25. usmerňovanie,  koordinácia a kontrola postupu zhotoviteľa pri realizácií stavebných prác počas výstavby v súlade s platnými právnymi a technickými predpismi, najmä stavebným zákonom, súvisiacimi technickými normami, platnými právnymi predpismi a normami na úseku ochrany pred požiarmi a bezpečnostnými predpismi,
     26. kontrola odstraňovania vád a nedorobkov zistených pri preberaní v dohodnutých termínoch,
     27. spolupráca s pracovníkmi, vykonávajúcimi autorský dozor a odborný autorský ohľad pri zabezpečovaní súladu realizovanej stavby s projektom,
     28. kontrola súpisov prác a zisťovacích protokolov v termínoch stanovených Zmluvou o dielo,
     29. mandatár zodpovedá za pravdivosť, správnosť a úplnosť údajov uvedených vo vypracovanom súpise vykonávaných prác zhotoviteľom.
     30. príprava podkladov pre odovzdanie a prevzatie stavby alebo jej časti a účasť na konaní o odovzdaní a prevzatí stavby zhotoviteľom objednávateľovi,
     31. kontrola dokladov, ktoré zhotoviteľ pripraví k odovzdaniu a prevzatiu diela,
     32. účasť na kolaudačnom konaní,
     33. kontrola vypratania staveniska zhotoviteľom.
  4. Mandatár sa zaväzuje vykonávať činnosti uvedené v bode 4.3 tohto článku odborne spôsobilou osobou, ktorá disponuje osvedčením o vykonaní skúšky odbornej spôsobilosti na výkon činnosti stavebného dozoru podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo iným ekvivalentným dokladom.
  5. Odborne spôsobilou osobou je ................. (meno doplní mandatár). Zhotoviteľ sa zaväzuje, že menovaná odborne spôsobilá osoba bude k dispozícii počas celej doby plnenia predmetu zmluvy.
  6. Súčasťou predmetu zmluvy bude aj povinnosť mandatára poskytnúť súčinnosť v rámci reklamačného konania v súvislosti s vadami na základe Zmluvy od dielo.

V.  
TRVANIE ZMLUVY

* 1. Mandatár sa zaväzuje vykonávať stavebný dozor podľa tejto zmluvy pre mandanta odo dňa uvedeného v písomnej výzve mandanta, ktorou mandatára vyzve na začatie výkonu činnosti podľa tejto zmluvy. Výzvu je mandant povinný doručiť mandatárovi najmenej 7 dní pred požadovaným dňom začatia výkonu činnosti.
  2. Mandatár sa zaväzuje vykonávať stavebný dozor podľa tejto zmluvy do podpísania odovzdávacieho a preberacieho protokolu medzi objednávateľom a zhotoviteľom stavebných prác v zmysle článku IV. tejto zmluvy. V prípade, ak sa pri odovzdávaní a preberaní stavebných prác v preberacom a odovzdávacom konaní, alebo v rámci kolaudačného konania vyskytnú akékoľvek vady alebo nedorobky, mandatár sa zaväzuje vykonávať stavebný dozor až do úplného odstránenia všetkých vád a nedorobkov.
  3. Mandatár sa zaväzuje plniť predmet v rozsahu článku IV. tejto zmluvy počas realizácie stavby.
  4. Predpokladaná doba realizácie stavby a od toho odvíjajúca sa doba činnosti stavebného dozoru je 12 mesiacov od odovzdania staveniska zhotoviteľovi stavebných prác.

VI.  
cena a platobné podmienky

* 1. Odmena mandatár je cenou stanovenou na základe **Prílohy č. 1 k Mandátnej Zmluve: Cenová ponuka uchádzača** v súlade so zákonom č. 18/1996 Zb., o cenách, v znení neskorších predpisov a predstavuje čiastku:

Cena bez DPH / mesačne .............................. EUR

DPH .............................. EUR

Cena vrátane DPH / mesačne .............................. EUR

(slovami: xxx EUR)

V prípade neplatcu DPH sa uvedie celková navrhovaná zmluvná cena. Na túto skutočnosť upozorní zhotoviteľ v ponuke.

* 1. Odplata podľa odseku 1 tohto článku zahŕňa všetky náklady mandatára spojené s jeho činnosťou podľa tejto zmluvy. Takto dohodnutá odplata je pevná a nemenná.
  2. Objednávateľ neposkytuje zhotoviteľovi na plnenie podľa tejto zmluvy počas realizácie diela žiadne preddavky ani zálohy z ceny diela. Faktúry budú obsahovať všetky náležitosti daňového dokladu v zmysle zák. č. 222/2004 Z. z. o dani z pridanej hodnoty v znení neskorších predpisov.
  3. **Mandatár má právo fakturovať mandantovi odmenu mesačne, s tým že celková odmena bude vyúčtovaná konečnou faktúrou v závislosti od doby skutočnej realizácie diela v zmysle Zmluvy o dielo zo dňa ...................**
  4. Faktúry budú obsahovať nasledovné náležitosti:

- označenie “faktúra” a jej číslo,

- identifikačné údaje objednávateľa a zhotoviteľa (IČO, DIČ, IČ DPH, sídlo), registrácia

- označenie banky a číslo účtu, na ktorý sa má platiť, v súlade so zmluvou

- číslo zmluvy a označenie fakturovanej časti diela,

- deň vystavenia a odoslania faktúry a lehotu jej splatnosti, fakturačné obdobie,

- fakturovaná suma bez DPH, sadzbu DPH a celkovú fakturovanú sumu vrátane DPH,

- náležitosti pre účely dane z pridanej hodnoty,

- objednávateľom potvrdený súpis vykonaných prác a dodávok v 4 vyhotoveniach, pečiatka a podpis

- **názov diela a projektu, predmet úhrady, číslo Zmluvy o dielo (číslo dodatku k Zmluve o dielo), kód projektu v ITMS2014+: 312061Y408,**

- konečná faktúra musí okrem údajov obsahovať náležitosti predpísané v zmysle zákona č.222/2004 Z.z. o DPH v znení neskorších predpisov a výrazné označenie KONEČNÁ FAKTÚRA

* 1. Súčasťou faktúry musia byť nasledovné dokumenty:

1. záznam o činnosti mandatára
2. **CD/DVD s fotodokumentáciou - fotografie vrátane tlačenej forme, zachytávajúce práce a dielo, v počte minimálne 30 fotografií,**
3. dôvodová správa v prípade zmien rozsahu diela,

Faktúry budú predkladané v štyroch originálnych vyhotoveniach pričom objednávateľ obdrží tri vyhodnotenia a zhotoviteľ jedno.

* 1. Konečná faktúra bude obsahovať súpis uhradených čiastkových faktúr a rozdiely v cene k úhrade podľa dohodnutej ceny vrátane DPH.
  2. V prípade, že faktúry nebudú obsahovať náležitosti uvedené v zmluve, mandant je oprávnený vrátiť ich mandatárovi na doplnenie. V takom prípade nová lehota splatnosti začne plynúť doručením opravenej faktúry mandantovi.
  3. Odplata podľa tejto zmluvy je splatná na základe čiastkových faktúr, ktoré mandatár vystaví a doručí mandantovi po riadnom uskutočnení činnosti resp. jednotlivých činnosti mandatára podľa tejto zmluvy a to v lehote a spôsobom uvedeným vo faktúre, najskôr však v lehote 30 dní odo dňa doručenia faktúry mandantovi, ktorá bude obsahovať všetky náležitosti v zmysle všeobecne záväzných právnych predpisov a ktorej prílohou bude záznam o činnosti mandatára podľa tejto zmluvy, obsahujúci prehľad vykonaných činnosti mandatára.
  4. V prípade reklamácie vád činnosti mandatára podľa tejto zmluvy až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) mandant nie je v omeškaní s úhradou odplaty za reklamovanú činnosť alebo akúkoľvek jej časť.

VII.  
všeobecné podmienky

* 1. Mandatár vyhlasuje, že je riadne a dostatočne oboznámený so všetkými podkladmi, podľa ktorých sa bude vykonávať realizácia predmetnej stavby, najmä s projektovými dokumentáciami schválenými stavebným úradom, oceneným výkazom výmer, stavebnými povoleniami, so všetkými technologickými predpismi a normami, ktoré sa týkajú realizácie predmetnej stavby, vyjadreniami dotknutých orgánov k projektovej dokumentácií stavby, **s obsahom Zmluvy o nenávratnom finančnom príspevku. ZM\_SEP\_IMRK2\_2020/003971 uzatvorenej dňa 04.01.2021 medzi Ministerstvom práce, sociálnych vecí a rodiny Slovenskej republiky ako poskytovateľom a objednávateľom ako príjemcom finančného príspevku na realizáciu projektu v ITMS2014+, kód projektu: 312061Y408, so Zmluvou o dielo so zhotoviteľom stavebných prác.**
  2. Mandatár týmto prehlasuje, že má potrebné skúsenosti, personál a zariadenia nevyhnutné na riadne a efektívne uskutočnenie stavebného dozoru v súlade s podmienkami tejto zmluvy, a že má všetky potrebné licencie a povolenia vyžadované na splnenie všetkých svojich záväzkov vyplývajúcich z tejto zmluvy. Mandatár zodpovedá za to, že stavebný dozor bude vykonaný podľa predložených projektových dokumentácií, stavebných povolení, v súlade so všeobecne záväznými právnymi predpismi, technickými normami a v súlade s ustanoveniami tejto zmluvy.
  3. Mandatár je povinný pri výkone svojej činnosti podľa tejto zmluvy riadiť sa pokynmi mandanta a svoju činnosť podľa tejto zmluvy vykonávať v súlade s jeho záujmami. Zároveň je však povinný písomne upozorniť mandanta na zrejmú nevhodnosť jeho pokynov, ktoré by mohli mať za následok vznik škody, inak za takúto škodu zodpovedá.
  4. Mandatár sa zaväzuje vykonávať všetku činnosť podľa tejto zmluvy s odbornou starostlivosťou, riadne a včas, chrániť jemu známe záujmy mandanta, plniť pokyny mandanta týkajúce sa jeho činnosti podľa tejto zmluvy, poskytovať mu všetky informácie potrebné na plnenie záväzkov z tejto zmluvy, ako aj informácie potrebné na udelenie doplňujúcich alebo pozmeňujúcich pokynov. Zároveň je povinný upozorniť mandanta na zrejmú nevhodnosť jeho pokynov, ktoré by mohli mať za následok vznik škody. Ďalej je povinný poskytovať mandantovi rady týkajúce sa predmetu tejto zmluvy. Mandatár je povinný poskytovať mandantovi informácie vždy, aj na požiadanie mandanta.
  5. Mandatár je povinný uchovávať doklady a iné veci, ktoré v súvislosti so svojou činnosťou nadobudol od mandanta alebo od tretích osôb, a najneskôr po ukončení trvania tejto zmluvy, inak vždy na požiadanie mandanta, je povinný ich odovzdať mandantovi.
  6. Dokumentácia a iné veci, ktoré mandant poskytol mandatárovi alebo ktoré mandatár nadobudol od tretích osôb v súvislosti s výkonom jeho činnosti podľa tejto zmluvy, patria do majetku mandanta a mandatár je povinný ich starostlivo opatrovať, pritom dbá o ich zachovanie a kompletnosť.
  7. Mandant je povinný na požiadanie poskytnúť mandatárovi všetky potrebné informácie a podklady nevyhnutné pre jeho činnosť.

VIII.  
ZODPOVEDNOSŤ ZA ŠKODU a zmluvné pokuty

* 1. Mandatár zodpovedá za škodu, ktorá vznikne mandantovi porušením jeho povinností vyplývajúcich zo zmluvy, pokynov mandanta alebo všeobecne záväzných právnych predpisov pri uskutočňovaní činnosti podľa zmluvy. Mandatár zodpovedá za škodu, ktorá vznikne mandantovi z dôvodu nesprávnych pokynov mandanta v prípade, že ho na takéto pokyny bez zbytočného odkladu písomne neupozorní.
  2. Mandatár zodpovedá za škodu na veciach prevzatých od mandanta na výkon činnosti a na veciach prevzatých pri výkone činnosti od tretích osôb, ibaže túto škodu nemohol odvrátiť ani pri vynaložení odbornej starostlivosti.
  3. Mandant je oprávnený požadovať od mandatára zmluvnú pokutu vo výške 100,- € za každé jednotlivé porušenie akejkoľvek povinnosti podľa článku III. a článku IV. tejto zmluvy.
  4. Zmluvná pokuta podľa tohto článku je splatná v lehote uvedenej v písomnej výzve mandanta doručenej mandatárovi.
  5. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná mandantom voči mandatárovi v plnej výške.
  6. Mandant je oprávnený jednostranne započítať proti pohľadávke mandatára podľa článku VI. bod 6.1 tejto zmluvy všetky svoje prípadné pohľadávky voči mandatárovi na zaplatenie zmluvných pokút podľa tejto zmluvy.
  7. Pre prípad omeškania mandanta s platením odplaty si zmluvné strany dohodli platenie úrokov z omeškania v sadzbe podľa nariadenia vlády SR č.21/2013 Z.z. zo sumy, s ktorou je mandant v omeškaní, za každý deň z omeškania.
  8. Úhrada alebo zápočet zmluvnej pokuty nezbavuje mandatára povinnosti predmet zmluvy riadne dokončiť ani jeho ďalších povinnosti podľa zmluvy.

IX.  
 Zánik ZMLUVY

* 1. Právny vzťah založený touto zmluvou sa končí:
     1. uplynutím dohodnutej doby trvania zmluvy podľa čl. V tejto zmluvy,
     2. písomnou dohodou zmluvných strán,
     3. doručením písomnej výpovede mandanta mandatárovi s účinnosťou odo dňa doručenia písomnej výpovede,
     4. doručením písomnej výpovede mandatára mandantovi s účinnosťou ku koncu kalendárneho mesiaca nasledujúceho po mesiaci, v ktorom bola výpoveď doručená mandantovi,
     5. smrťou mandatára.
  2. Od účinnosti výpovede mandanta je mandatár povinný nepokračovať v činnosti podľa tejto zmluvy. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti podľa tejto zmluvy. Za činnosť uskutočnenú do účinnosti výpovede má mandatár nárok na primeranú časť odplaty.
  3. Ku dňu účinnosti výpovede mandatára zaniká záväzok mandatára uskutočňovať činnosť podľa tejto zmluvy. Ak by týmto prerušením činnosti vznikla mandantovi škoda, mandatár je povinný ho upozorniť, aké opatrenia treba urobiť na jej odvrátenie. Ak mandant požiada mandatára, aby ich urobil sám, je mandatár na to povinný. Ohľadne činnosti uskutočnenej odo dňa výpovede do jej účinnosti a uskutočnenej podľa tohto odseku má mandatár nárok na časť odplaty primeranej výsledku dosiahnutému jeho činnosťou podľa tejto zmluvy.

X.  
DORUČOVANIE

* 1. Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne, e-mailom. Ak bolo oznámenie zasielané poštou, sa považuje za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa ods. 2 vrátila späť odosielateľovi. Ak bolo oznámenie zasielané -mailom, alebo oznamované osobne v pracovný deň v čase od 8.00 hod. do 15.00 hod., považuje sa za doručené v momente prenosu resp. oznámenia, inak v nasledujúci pracovný deň.
  2. Pre **mandanta** budú všetky oznámenia doručované alebo oznamované na nižšie uvedené údaje:

Sídlo : Mesto Levoča

Korešpondenčná adresa : Námestia Majstra Pavla 4, 054 01 Levoča

Zastúpený : Ing. Miroslav Vilkovský, MBA, primátor mesta

Telefón : 053/451 24 36

E-mail : [lenka.petrasova@levoca.sk](mailto:lenka.petrasova@levoca.sk)

Kontaktná osoba : Ing. Lenka Petrášová

Telefón : 0948 282 307

a pre **mandatára** budú všetky oznámenie doručované alebo oznamované na nižšie uvedené údaje:

Sídlo : ............................

Korešpondenčná adresa : ............................

Kontaktná osoba : ............................

Telefón : ............................

e-mail : ............................

alebo na akúkoľvek inú adresu, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, zmenu štatutárneho orgánu, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany.
  2. Ak nie je možné doručiť akúkoľvek písomnosť podľa tejto zmluvy adresátovi na adresu jeho sídla uvedenú v tejto zmluve, alebo ak adresát odmietne akúkoľvek písomnosť prevziať, považuje sa písomnosť za doručenú dňom nasledujúcim po dni vrátenia sa nedoručenej písomnosti späť odosielateľovi, a to aj vtedy, ak sa adresát o tom nedozvie. Domnienka doručenia platí len v prípade, že sa písomnosť doručuje doporučene.

xi.  
ZÁVEREČNÉ USTANOVENIA

1. Táto zmluva bola uzatvorená slobodne a vážne, určite a zrozumiteľne, zmluvné strany si zmluvu riadne prečítali a s jej obsahom bez výhrad súhlasia.
2. Ostatné zmluvné vzťahy touto zmluvou výslovne neupravené sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky.
3. Zmluva je vyhotovená v štyroch rovnopisoch, z ktorých mandant obdrží tri vyhotovenia a Zhotoviteľ jedno vyhotovenie.
4. Meniť a dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.
5. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu, alebo tieto informácie nepoužijú na iné účely ako na plnenie podmienok tejto zmluvy.
6. Mandant v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti (ďalej len „právne predpisy“). Mandant konkrétne zabezpečí ochranu (anonymizovanie) tých ustanovení zmluvy o dielo (vrátanej jej príloh), ktoré zhotoviteľ náležite označí. V súlade s § 47a ods. 3 Občianskeho zákonníka tým nie je dotknutá účinnosť týchto ustanovení, ktoré neboli zverejnené.
7. Mandatár vyslovuje súhlas so spracovaním osobných údajov potrebných na realizáciu tejto zmluvy a súčasne vyslovuje súhlas so zverejnením svojich údajov a údajov ním oprávnených fyzických osôb. Žiadna skutočnosť, obsiahnutá v ustanoveniach tejto zmluvy, nie je predmetom obchodného tajomstva, ani povinnej mlčanlivosti, okrem skutočností zhotoviteľom výslovne označených.
8. Mandatár berie na vedomie, že mandant je povinnou osobou v zmysle § 2 zákona č. 211/2000 Z. z. o slobodnom prístupe k informáciám v platnom znení a súhlasí so zverejnením a sprístupnením obsahu tejto zmluvy.
9. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po splnení odkladacej podmienky, ktorá spočíva v schválení procesu verejného obstarávania na predmetnú stavbu t. j. doručením správy z kontroly verejného obstarávania mandantovi ako prijímateľovi nenávratného finančného príspevku a nadobudnutí účinnosti Zmluvy o dielo na predmetnú stavbu. V prípade neschválenia procesu verejného obstarávania na predmetnú stavbu poskytovateľom nenávratného finančného príspevku, si verejný obstarávateľ vyhradzuje právo využiť inštitút odkladacej podmienky a následne zmluvu anulovať.
10. Mandant sa zaväzuje strpieť výkon kontroly/auditu súvisiaceho s dodávanými prácami/službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť.
11. Oprávnené osoby na výkon kontroly/auditu sú najmä:
    * 1. Ministerstvo práce, sociálnych vecí a rodiny Slovenskej republiky a ním poverené osoby,
      2. Ministerstvo vnútra Slovenskej republiky a ním poverené osoby,
      3. Útvar vnútorného auditu Riadiaceho orgánu alebo Sprostredkovateľského orgánu a ním poverené osoby,
      4. Najvyšší kontrolný úrad SR a ním poverené osoby,
      5. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,,
      6. Splnomocnení zástupcovia Európskej komisie a Európskeho dvora audítorov,
      7. Orgán zabezpečujúci ochranu finančných záujmov EÚ,
      8. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
12. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V Levoči, dňa ......................... V .........................., dňa .........................

Objednávateľ: Mesto Levoča Zhotoviteľ: ....................................

....................................................................................................................

Ing. Miroslav Vilkovský, MBA (titul, meno, priezvisko,

primátor mesta funkcia oprávnenej osoby)

**Prílohy k Mandátnej zmluve:**

* Cenová ponuka uchádzača.